Լի Ցին

**Լի Ցին** (,), չինացի դերասանուհի, որը հայտնի է նաև որպես **Սվիթ Լի** (Sweet Li): Առավել հայտնի է դարձել այնպիսի ֆիլմերում և հեռուստասերիալներում դերերի շնորհիվ, ինչպիսիք են՝ «Երազ կարմիր աշտարակում» (2010), «Կուսակցության ստեղծումը» (2011), «Սպիտակ եղջերուի հարթավայրը» (2017), «Լեգենդ Չու Ցյաոյի մասին» (2017), «Կյանքի ուրախություն» (2019), «Նեֆրիտե դինաստիա» (2019), «Գայլերի տիրակալը» (2020), «Փառքի երգը» (2020), «Արցունքներ երկնքում» (2020)։

## Վաղ կյանք
Ծնվել է 1990 թվականի սեպտեմբերի 27-ին Ցզյանսու նահանգի Կունշան շրջանի Բաչեն գյուղում։ Վաղ տարիքից սովորել է չինական ավանդական Օպերա Շիպայի կենտրոնական տարրական դպրոցում։ 2003 թվականին մասնակցել է տարբեր օպերային ներկայացումների և արժանացել է «Ոսկե ծաղիկ» մրցանակի «Սյաոմեյ» միջոցառման ժամանակ, որը նվիրված է եղել չինական մանկական օպերային՝ «Պիոններով տաղավար» ներկայացման մեջ իր դերի համար։ 

2004 թվականին ընդունվել է Շանհայի թատերական ակադեմիա՝ «կունցյու» մասնագիտությամբ։

## Կարիերա
### 2010-2016՝ առաջնախաղ և ժողովրդականության աճ
Նրա համար կինոյի և հեռուստատեսության ինդուստրիայում առաջնախաղը երիտասարդ Սյուե Բաոչայի դերն էր «Երազը կարմիր աշտարակում» հեռուստասերիալում, որը հիմնված է Ցաո Սյուեցինի համանուն վեպի վրա։ *TVS Ceremony Award*-ում այս հեռուստասերիալում իր դերի համար ստացել է «Լավագույն նոր դերասանուհի» մրցանակը։

2011 թվականին նկարահանվել է «Կուսակցության ստեղծում» ֆիլմում՝ մարմնավորելով Յանգ Կայհուին, «Հարյուր ծաղիկ» կինոմրցանակաբաշխության 31-րդ արարողության «Լավագույն նորեկ» անվանակարգում արժանացել է մրցանակի: Նա կրկին մարմնավորել է Յանգ Կայհուին կուսակցության ստեղծման մասին մեկ այլ հայրենասիրական ֆիլմում՝ «1921»-ում։

2012 թվականին նկարահանվել է «Զգոն երկինք» ռոմանտիկ մելոդրամայում, որում խաղացած դերի համար արժանացել է «Ոսկե հրեշտակ» մրցանակին չին-ամերիկյան 9-րդ կինոփառատոնում: Նույն թվականի հոկտեմբերի 22-ին Շանհայում հիմնել է կինոյի և հեռուստատեսության սեփական ստուդիան։

2013 թվականին նկարահանվել է «Փայլող օրեր» և «Արքայադստեր վերադարձը» մելոդրամաներում, որոնք երկուսն էլ բարձր վարկանիշի են հասել եթերի ժամանակ։ 

2014 թվականին նկարահանվել է «Եթե ես քեզ սիրում եմ» ռոմանտիկ դրամայում և իր կատարման համար «China TV Drama Awards» մրցանակաբաշխության ժամանակ ճանաչվել է «ամենահեռանկարային դերասանուհի»։ 2015 թվականին նկարահանվել է իր առաջին պատմական դրամայում՝ «Իմ զարմանալի հարսնացուն»՝ մարմնավորելով տարօրինակ և հմայիչ ժառանգորդուհուն։

### 2017
2017 թվականին նկարահանվել Է չինացի գրող Չեն Չժոնշիի «Սպիտակ եղջերուի հարթավայրը» վեպի հեռուստատեսային ադապտացիայում։ Քննադատների կարծիքով Թիան Սյաոեի դերի նրա կատարումը «գյուղական կնոջ ծանր կյանքի կատարյալ մեկնաբանություն էր» և կտրուկ հակադրվում էր երիտասարդ և անմեղ հերոսների նախորդ դերերին: Այս դերի համար «Magnolia Awards»-ում նաև առաջադրվել է «Երկրորդ պլանի լավագույն դերասանուհի» անվանակարգում։ Նույն թվականին Չաո Լիինի հետ միասին, նկարահանվել է «Չու Քյաոյի լեգենդը» պատմական դրամայում։ Դրաման մեծ հաջողություն է ունեցել և հանգեցրել է ժողովրդականության աճին։ Նույն թվականին առաջին անգամ ընդգրկվել է «Forbes China Celebrity 100» ցուցակում՝ զբաղեցնելով 100-րդ տեղը։ «Forbes China-ն» իր «30 Under 30 Asia 2017» ցուցակում ներառել է նաև Լի Ցինին, որը ներառում է մինչև 30 տարեկան 30 ազդեցիկ մարդկանց, որոնք էական ազդեցություն են ունեցել իրենց գործունեության ոլորտներում։

2019 թվականին մարմնավորել է Լու Սյուեցիին՝ «Jade Dynasty» ֆիլմի գլխավոր կին կերպարին, որը «Xianxia» ժանրի «Zhu Xian» վեպի էկրանավորումն է: Այնուհետև նկարահանվել է ավիավթարի մասին «Չինական օդաչու» ֆիլմում որպես բորտուղեկցորդուհի և ստացել է «Երկրորդ պլանի լավագույն դերասանուհի» մրցանակը Տոկիոյի միջազգային կինոփառատոնի «Ոսկե կռունկ» մրցանակաբաշխության ժամանակ։ Նույն թվականին նկարահանվել է «Կյանքի ուրախությունը» պատմական դրամայում։

2020 թվականին առաջին անգամ հայտնվել է CCTV ամանորյա գալա-համերգին՝ կատարելով «Hello 2020» երգը։ Նույն թվականին որպես զինվորականի դուստր նկարահանվել է «Փառքի երգ» պատմական դրամայում։ Նաև նկարահանվել է «Ջերմ գրկախառնություններ» կատակերգությունում։ Նոյեմբերի 19-ին եթեր է հեռարձակվել «Գայլերի տիրակալը» դրաման, որտեղ գլխավոր դեր է խաղացել Սյաո Ճանի և Դարեն Վանի հետ միասին։ 2020 թվականին «Forbes China Celebrity 100» ցուցակում զբաղեցրել է 72-րդ հորիզոնականը։

2021 թվականի հունիսի 1-ից «iQIYI-ով» հեռարձակում էր ռազմական թեմայով «Սիրահարվելով հատուկ ջոկատայիններին» սերիալը, որտեղ գլխավոր դերը խաղացել է Հուան Ցզին Յուի հետ միասին: 2021 թվականի հունիսի 23-ին եթեր է հեռարձակվել «Ծովային ծաղիկներ» ռոմանտիկ դրաման, որտեղ խաղում էր լրագրող Դու Սյաոսուի դերը։ 2021 թվականի հուլիսի 9-ին էկրան է բարձրացել նրա մասնակցությամբ «Չինացի բժիշկ» ֆիլմը։

## Ֆիլմագրություն
### Ֆիլմեր

### Հեռուստասերիալներ

### Հեռուստաշոուներ

## Սկավառակագրություն

## Ծանոթագրություններ

## Արտաքին հղումներ
* Ли Цинь на Sina Weibo
* Ли Цинь на Tencent Video
* Ли Цинь на Baike Baidu

Կատեգորիա:21-րդ դարի դերասանուհիներ
Կատեգորիա:Չինացի դերասաններ
Կատեգորիա:Չինացի երգչուհիներ
Կատեգորիա:Չինացի կինոդերասաններ